Sarov

**Sarov** (, , ) om Venäman sauptud lidn da lidnümbrik Alalidnan agjan suviröunan Mordovijanke päivlaskmas. Se om alištunu Alalidnan agjan tobmudele, agjan nellänz' lidn eläjiden lugun mödhe.

## Istorii
Ende mordvinalaižiden i totarlaižiden-mišariden Sarovan lidneihut läz 44 ga pindanke oli olmas lidnan sijas. Ezimeletaden, panihe sidä mantazole 13. voz'sadan ezmäižes poles. Nügüdläižen eländpunktan aluz om pandud vl 1706 kuti Sarovan jumalankodi, vl 1906 oigetihe sen 200-vottušt jubilejad. Vll 1925−1927 sauptihe jumalankodid da anttihe pidamha türmatud mehid. Vn 1947 heinkuspäi *Sarov*-žilo oli alištunu nevondkundaližele tobmudele oikti šingotamha südäitukuižid šlibakoid. Kändihe žilod sauptud *Kremlöv*-lidnaks vn 1954 17. päiväl keväz'kud. Vll 1960−1966 nimitihe *Arzamas-75*, vhesai 1994 — *Arzamas-16*. Vspäi 1995 lidn nimitase nügüdläižikš.

Sarov šingotase Venäman eksperimentaližen fizikan tedoinstitutal da sen tegimil, mugažo savičuntegim radab.

## Geografijan andmused

Lidn sijadase Satis-jogen randoil ( 89 km pitte, Okan oigedpol'ne bassein), 150..170 m korktusil, 160 m ü.m.t. keskmäižel korktusel. Om ümbärtud kaičendzonal. Sarovk-jogi ( 22 km pitte) lankteb Satisha huralpäi lidnan keskuzpalas. Mordovijan valdkundaline londuseline kel'dtaho levitase vides kilometras suvhe lidnaspäi.

Matkad Alauz'lidnhasai om 161 km pohjoižhe orhal, 184 km avtotedme vai raudtedme. Lähembaižed lidnad om Pervomaisk 31 km päivnouzmha orhal, 38 km avtotedme vai raudtedme, i Temnikov (Mordovii) 35 km suvhe orhal vai 46 km avtotedme.

*Sarov*-raudtestancii radab «Alauz'lidn — Saransk»-keskustan 55-kilometrižen sarakon ühteks kahtes lopstancijaspäi (toine om Pervomaisk) lidnan suvipalas.

Sarov om lidnümbrikon üks'jäižeks eländpunktaks.

## Eläjad
Vn 2010 Venäman rahvahanlugemižen mödhe lidnan eläjiden lugu oli 92 047 ristitud, vn 2021 — 93 357 ristitud. Kaik 95 065 eläjad oli lidnas vl 2017. Kaikiš suremb lidnan ristitišt oli 96 052 eläjad vl 2020.

Rahvahad (2010): venälaižed — 95,9 %, mordvinalaižed — 1,7 %, ukrainalaižed — 1,2 %, toižed rahvahad — 1,2 %.

Ortodoksižen hristanuskondan Sarovan mez'jumalankodi (Pühän Jumalanmaman Emäganpäivän päjumalanpert' i seičeme jumalanpertid) i koume jumalanpertid sen irdpoles oma avaitud lidnas.

Lapsiden opendusen aluzkundad oma päivkodid, keskškolad, lapsiden da norišton kaks' sportškolad («Junior» i «Ikar»). Professionaližen opendusen aluzkundad oma Sarovan fiziž-tehnine institut — «MIFI»-tedoiduzkeskusen filial i politehnine tehnikum, Sarovan medicinine kolledž mugažo.

## Galerei

Tsar Bomba Revised.jpg|Sarovan atombomban muzejas
House of Sarov scientists 2956.JPG|Sarovan tedomehiden pert' (2015)
Вид на Саровский монастырь.JPG|Sarovan mez'jumalankodi, kellčuhunduz, vn 2014 nägu
Церковь преподобного Серафима Саровского в городе Саров, Нижегородской области.jpg|Sarovan mez'jumalankodi, ph. Serafim Sarovalaižen jumalanpert', vn 2015 nägu
Храм в честь святых Царственных страстотерпцев.jpg|Jumalanpert' carin rodun himoitusiden tirpajiden oiktastuseks, vn 2020 nägu
Купальня на берегу оз.Боровое, Саров.jpg|Pühäpert' valatandastjanke vezišton randal, vn 2006 nägu
Стоматологическая поликлиника, пр-т Мира, 24, бывш.Складской двор. Саров.JPG|Stomatologine poliklinik (2015)
Shopping mall in Sarov, Russia.jpg|«Plaza»-torguindkeskuz (2012)


## Homaičendad


## Irdkosketused
* Lidnan Duman oficialine sait (''duma-sarov.ru''). 
* Lidnan Administracijan oficialine sait (''adm-sarov.nobl.ru'') i sen vanh versii (''adm-sarov.ru'', om täuttud vn 2024 lophusai).